Zhantas/Cleaned-Kyrgyz_Wikipedia huggingface dataset:
Wi-Fi

thumb|Wi Fi
Wi-Fi (англ. Wireless Fidelity — «зымсыз тактык») — интернеттик байланышты зымсыз камсыз кылуу жаатында иштеген Wi-Fi Alliance компаниясынын соода тамгасы (белгиси). Бул компания IEEE 802.11 стандартынын алкагында интернеттик зымсыз байланышты сунуштайт.Уи тандап роутер жөнүндө эмнени билишим керек

Демек, IEEE 802.11 стандартына ылайык келген ар кандай жабдуу Wi-Fi Alliance компаниясы өндүргөн программанын сынагынан өтө алат жана андан тийешелүү күбөлүктү (сертификатты) жана Wi-Fi логотибин жабыштыруу укугуна ээ боло алат. 

 Иштөө ыгы 

Адатта, Wi-Fi тармагынын түзүлүшү эң аз дегенде бир зымсыз байланыш мерчеминен жана бир кардардан турат. Бул зымсыз байланыш мерчеминен анын интернеттик тармакка кирүү үчүн мүмкүндүк берген тармакты аныктоочу (SSID) коду аркылуу тийешелүү чөйрөдөгү башка компютерлерге атайын сигнал жиберчү пакет аркылуу интернеттик байланыш камсыз кылынат. 

Уюкфондор, смартфондор жана ташыма компютерлер (ноутбук, нетбук) соңку учурларда Wi-Fi сигналын кабыл алчу жабдуу менен кошо чыгарыла башташты.Интернет Уикипедияны тездетүү ыкмасы Демек, аларды Wi-Fi үчүн мүмкүнчүлүгү бар жайларда жергиликтүү зымсыз байланыш мерчемине туташтырууга толук мүмкүн. Тек гана, айрым коомдук жайларда мындай мүмкүнчүлүк акысыз сунушталса, көпчүлүк жайларда зымсыз байланыш мерчемине акы төлөө же атайын уруксат алуу менен гана туташтырууга болот.

 Интернеттеги шилтемелер 

 Wi-Fi Alliance 
 Антенны для Wi-Fi-устройств, Журнал «КомпьютерПресс», 8’2007
 Круглый стол «Настоящее и будущее беспроводных технологий» , CNews, 20.03.2009
 Вредит ли Wi-Fi нашему здоровью? , Компьютерра, 08.12.2006 г.
Категория:Интернет
Категория:Технология
Категория:Таажы-2012
Михаил Фрунзе

Фрунзе, Михаил Васильевич (1885-1925) — коомдук жана саясий ишмер, колбашчы, ыңкылапчы. Жарандык согуш учурунда Кызыл Армиянын колбашчысы, аскер теоретиги. 1919-жылга чейин фамилиясы — Фрунзеэ; партиялык псевдонимдери — Михайлов, Трифоныч, Арсений; адабий псевдонимдери — Сергей Петров, А. Шуйский, М. Мирский болгон. Туулган жери — Пишпек (азыркы Бишкек), Түркстан генерал-губернаторлугу, каза болгон жери — Москва.

 Өмүр баяны 
 Революцияга чейинки өмүрү жана ишмердүүлүгү 
Михаил Васильевич Фрунзе 1885-жылы Пишпек шаарында фельдшердин үй-бүлөсүндө жарык дүйнөгө келген. Улуту – молдаван. 

1896-жылы 7 жашында Верныйдагы (Азыркы Алматы) эркектер гимназиясына тапшырып, аны алтын медаль менен аяктаган. 

1904-жылы Петербургдагы политехникалык институттун экономикалык факультетинде окуп жүрүп, революциялык иштерге аралашкан. Орусиялык социал-демократиялык жумушчу партиясына кирген. Ошол эле жылдын ноябрь айында революциялык ишмердүүлүгү үчүн алгачкы жолу камакка алынган. 

Кандуу жекшемби окуясында (9-январь, 1905-жыл) Петербург шаарында манифестацияга катышып, колунан жаракат алган. 

 Революциядан кийинки ишмердүүлүгү 
Октябрь көтөрүлүшүнөн кийин, жарандык согуш мезгилинде Чыгыш фронтун, Түркстан, Түштүк фронтторун жетектеген. 1924-жылы СССР Аскер жана деңиз министри болуп дайындалган. 

 Өлүмү 
1925-жылы ашказан жарасына жасалып жаткан операция учурунда каза тапкан. Расмий корутунду боюнча, канга жаман заттардын жугушу өлүмгө алып келген. 

 Үй-бүлөсү 

 Эскерүү 

 Сыйлыктары 

 Эскертүүлөр 

 Интернеттеги шилтемелер 

 Колдонулган адабияттар 
Категория:Кыргызстан
КСРБ
Шабданов, Мелис Адылович

Шабданов, Мелис Адылович - кыргызстандык илимпоз.

 Кыскача өмүр баяны 
1946-жылы ноябрда Бишкек шаарында туулган.
Эсептегич техника кафедрасынын иштоочусу, техникалык илимдердин кандидаты, доцент.
Улуту кыргыз.
Учурда Исхак Раззаков атындагы Кыргыз Мамлекеттик Техникалык Университетинде эмгектенет. 
"Легенда IT" сыйлыгынын ээси

 Илимий эмгектери 
 Интернеттеги шилтемелер 
Кыргызстан
Так илимдер
Техникалык илимдер
Сансара

thumb|Тибетиктердин салтык сүрөтү же болбосо Танка жашоо дөңгөлөгү жана Сансара сферасы.

Сансара (санскрипт संसार, – бир нерсе аркылуу өтүү, кайра төрөлүү, үзгүлтүксүз кайра жаралүү (адамдын же анын жанынын)) – жандын жердеги жашоодо түркүн кыйналуулардан өтө турагандыгы, анын түбөлүктүүлүгү жана жоготулбастыгы жөнүндөгү окуу. Индус философиясынын жана дининин, анын ичинде индуизм, буддизм, жайнизмдин негизги концепцияларынын бири. 

Алгачкы анимисттик ишенимдерге жана брахманведага чейинки түшүнүктөргө барып такалат. Сансара түшүнүгү өзүнө бардык тирүү жандыктардын теги бир жана алар өз ара бири-бирине өтүшөт (адам гана эмес, кудай жана айбанат түрүндө кайра жаралышы мүмкүн) деген көз карашты камтыйт. Мындагы негизги ой – жоголбоо, өлбөстүк, тактап айтканда «жаралуу» жана «жок болуу» нерсенин чыныгы маңызын өзгөртпөйт, болгону сырткы гана көрүнүшүн өзгөртөт. Сансара түшүнүгү боюнча, өлүм – бул тирүүлүккө карама-каршы эмес, болгону аны улантуу үчүн үзгүлтүксүз бир түрдөн экинчи түргө өтүү гана. 

Категория:Индус философиясы
Сүлүктү

Сүлүктү — Кыргызстандын түштүгүндөгү Баткен облусуна караштуу шаар. Кыргызстанда көмүр казган ири шаарлардын бири.

 География 
Сүлүктү шаары Түркстан тоо кыркасынын түндүк (тескей) тарабында дениз денгээлинен 1380 метр бийиктикте жайгашкан. Ал Баткен облусунун борбору Баткен шаарынан 150 чакырымдай батышыраакта жайгашкан. Кыргызстандын ордо шаары Бишкектен 950 чакырымдай түштүк-батышта орун алган.

Шаар Сүлүктү темир жол тармагына кошулган. Ал Тажикстандын Пролетарск бекетине да жалгашат. Бул темир жолунун 9 чакырымдайы Тажикстандын аймагында, ал эми калган 38 чакырымы Кыргызстандын аймагында жайгашкан. Сүлүктү шаарынын аймагында үч бекет (Товардык, Макаевка, Чыгыш - Восточная) жайгашкан. Азыркы күнд бул темир жол тармагы иштебейт.

 Климаты 
Сүлүктү шаарынын климаты мелүүн келет. Кышкы мезгили анча узак эмес, жаз жана күз мезгилдери акыркы он жылда жаанчыл болуп калды, ал эми жайкы мезгил болсо - кургак жана ысык.

 Сүлүктү шаарынын жетекчилиги 
Сүлүктү шаарынын азыркы учурда мэр - Абдыжапаров Болот Шаршеналиевич 2023-жылдан тарта

 Кыскача тарыхы 
Сүлүктү тургун жай катары байыркы доордо эле негизделген. 1940-жылы шаар макамын алган. 1918-жылы Совет бийлиги орнотулган. 1999-жылдан тартып Кыргызстандын Баткен облусуна карайт, ага чейин Кыргызстандын Ош облусуна карап келген.

 Өнөр жайы 
Сүлүктү аймагы эзелтеден көмүр казуу жайы катары маалым. Ал эми 1868-жылдан тартып көмүр кеңири масштабда өндүрүлө баштаган.

 Калкы 
2009-жылга карата Сүлүктү шаарында 20, 7 миң тургун жашайт. Калк саны ага чейин (Совет доорунда) алда канча көп болчу. Негизги калк - кыргыздар жана өзбектер. Алардан тышкары орустар, тажиктер, татарлар, айрым кавказдык этностор, украиндер, сыгандар, лөлүлөр, немистер жана башка этностордун өкүлдөрү.

 Эскертмелер 

 Шилтемелер 
 Город 36-53 Сүлүктү шаарынын интернет барагы
 Кыргызстандын шаарлар жамаатынын интернет барагы 
 Сүлүктү темир жол бутагы
 “Сүлүктүкөмүрдөгү" бийлик талаш

Категория:Баткен облусунун шаарлары
Категория:Шаарлар
Фатва

Фатва – кайсы бир жаңы пайда болгон суроого, милдеттүү түрдө аткарылуусу шарт болбогон абалда, жалпылай көрсөтмө берилип, шарияттык далилдердин негизинде айтылган диний маселедеги Аллах Тааланын өкүмүнөн кабар берүү.

Ал, Аллах Тааланын буйруктарын аткарууга жана тыюу салган нерселеринен оолак болууга милдеттүү адамды билдирет. Исламдык жоопкерчиликтин атайын шарттары бар: 

1.Мусулман адам болуш керек. Бүткүл ааламды жоктон жараткан Улуу Аллах Таалага ыйман келтирүү менен катар, Анын периштелерине, түшүргөн китептерине, жиберген пайгамбарларына жана кыямат күнүнө, тагдырга, акыретте кайра тирилүү чындык экенине ак дилден ишенип, сөз менен айтуу мусулман болуунун пайдубалы. Буларсыз мусулмандык жоопкерчиликти элестетүү мүмкүн эмес. 

2. Толук акыл-эстүү адам болуу керек. Бул иштээр ишин билген, жакшы менен жаманды айрып биле алган адамды көрсөтөт. Андыктан акыл-эси кем же жинди болгон адамдар ибадат кылууга милдеттүү эмес. Мындай адамдар бул дүйнөдө кылган жаман иштери үчүн акыретте жооп беришпейт. Улуу Аллах Таала Өз динин тоо-таш, жан-жаныбарлар сыяктуу макулуктарына эмес, кайра кадыр-барктуу кылып жараткан акыл-ойлуу адамзатка түшүргөн. Бирок адамдар арасындагы айрым акыл-эси ордунда болбогон, же кем акыл жаралгандарга жоопкерчилик жүктөлбөйт. Акыл-эси толук жетиле электигине байланыштуу, балагатка жетпеген кичине балдар да ислам жоопкерчилигин өзүнө албайт. 

3. Адам балагат жашына толгон болуш керек. Ислам аалымдарынын басымдуу көпчүлүгүнүн далилдүү көз караштары боюнча кыз балдар үчүн балагат жашы 9-15 жаш, эркек балдар үчүн 12-15 жаш болуп эсептелет. Бирок айрым аз сандагы кыз же эркек балдар 15 жашка келсе да, балагатка толгон белгилери болбошу мүмкүн. Мындай абалда 15 жашка толгон соң, балагат жашына жеткен катары каралып, жооптуу адам болуп милдет аркалайт.

Улуу Аллах Таала пайгамбарына (САВ) ыйык китеп түшүрүп, аны акыл-эстүү, аң-сезимдүү адамзатка жиберди. Андыктан, бул сыноолуу дүйнөдөгү түрдүү милдеттерди аткарууда адамдын өз Эгесин акыл-эс негизинде таанып, ага баш ийүүсү, өз жоопкерчилигин толук мойнуна алышы түбөлүк бактылуулуктун башаты болуп калмак. Ал эми балагат жашына толбостон, эрте көз жумган балдар менен акылы кем жандар эч кандай жоопкерчилик сурагына кабылбастан, Аллах Тааланын мээримине бөлөнүп, түбөлүк бакыт багы болгон бейишке барат. Бирок айрым ислам аалымдарынын бул дүйнөдө акыл-эси кем калган адамдарды акыретте Аллах Таала сыноодон өткөрөт деген көз караштары да бар. Эң туурасын бир гана Алла Таала Өзү билет. 

Жооптуунун милдеттеринин болушу
Жооптуунун милдеттери ислам укуктук илими негизинде сегиз түрдүү: 

 1.Парз
 2.Важиб
 3.Сүннөт
 4.Мустахаб(Мандуб) 
 5.Мубах
 6.Харам
 7.Макрух
 8.Муфсид 
болуп саналат. 
Ушул сегиз түрдүү милдеттин алгачкы бешөөнү аткаруу, кийинки үчөөнөн оолак болуу, же аларды жасабоо жооптууга милдеттендирилген. Бир гана бешинчи түрү болгон мубах иштер негизинен жооптуунун эркинде. 
 
 Интернеттеги шилтеме 
 

Категория:Ислам
Важиб

Важиб парз сыяктуу такай аткарылышы талап кылынбаган, бирок күчтүү далилдер менен аныкталган иш-аракет жана милдеттер. Мисалы, курмандык чалуу, витир намазын, айт намаздарын окуу жана битир садакасы сыяктуулар. Важиб негизинен парз менен бирдей өкүмдө болот. Башкача айтканда, орундалса соопко, орундалбаса акыретте азапка татыктуу болот. Бирок ишенимдик жагынан алганда, важиб парздан айырмаланат. Важибди моюндабаган адам динден чыкпайт. Бирок диндеги бир буйрукту жокко чыгарганы үчүн чоң күнөөкөр болот. Мисалы, намаздын ичиндеги важибдерден бирөөнү атайлап калтыруу оор каталыкка жатат. Жаңылып калтырса, же кечиктирсе сажда сахва (жаңылыштык саждасы) кылууга туура келет. Ал эми намаздын бир парзын калтырса, намаз бузулат.

 Интернеттеги шилтемелер 
Важиб 

Категория:Дин
Категория:Ислам
Категория:Шариат
Сүннөт

Сүннөт – бул сөз лексикалык жактан «жакшы мүнөз, жол, эреже» сыяктуу көп маанилерди туюнтуп берсе да, ислам укуктук илими боюнча Алла Тааланын элчиси аткарган, жасоого буюрган, же ыраазылыгын туюндурган иш-аракеттерди билдирет. Сүннөт үчкө бөлүнөт: 

 а) Муаккад сүннөт (зарыл сүннөт). 
 б) Гайру муаккад сүннөт (катардагы сүннөт). 
 в) Заваид сүннөт (кошумча сүннөт).

а) Муаккад сүннөт: пайгамбар ар дайым аткарып, чанда гана бир калтырган парз же важиб болбогон иштерин көрсөтөт. Бул түргө багымдат, бешим жана шам намаздарынын сүннөттөрү ж.б.у.с. кирет. Мындай сүннөттөрдү аткарган адам сооп табат, аткарбаган адамга жаза берилбесе да, айыпталат.

б) Гайру муаккад сүннөт: пайгамбар кээде жасап, кээде аткарбаган сүннөттөрүн билдирет. Мисалы, аср жана куптан намаздарынын алгачкы сүннөттөрү сыяктуу. Бул сүннөттөрдү «мустахаб» же «мандуб» катарына кошкондор да бар. Мындай сүннөттөрдү аткарса сооп табат, аткарбаса күнөө болуп эсептелбейт.

в) Заваид сүннөт: пайгамбар бир инсан катары жасаган күндөлүк иш-аракети жана жүрүш-турушу. Мисалы, ар бир ишти оң жактан баштоосу, отуруп-туруу, жеп-ичүү, ак түстөгү кийимдерди кийгенди жактыруусу сыяктуу жеке адаттары. Бул сүннөттү пайгамбарыбызга болгон жан тартуу жакынчылыктан улам аткарган сооп табат. Буларды аткарбагандар кандайдыр бир кемчилдик кетирген катары эсептелбейт.

 Булактар 
 

Категория:Ислам
Жыл

280px|thumb|upright=1.5|Күн системасынын планеталарынын Күндү айлануусунун анимациясы. Жылдын узактыгы - бул Күндү айланып чыгууга кеткен убакыт.
Жыл - Жердин Күндү бир жолу толук айланып чыккан мезгилине кеткен убакыт (365 сутка 6 саат). Календарь жылы жөнөкөй жыл үчүн 365 сутка жана узак жыл үчүн 366 суткага созулат. Жылдын узактыгын аныктоо байыртан эле илимий маселелерден болуп, астрологиялык кубулуштардын кайталанышына байкоо жүргүзүү иш жүзүндө маанилүү болгон. Жылдын тагыраак мааниси байыркы Кытай менен Египетте белгилүү эле. Биздин заманга чейин 2кылымда Гиппарх жыл «3651/4-1/300 күнгө» барабардыгын аныктаган. Бул сан жылдын азыркы маанисинен 61/2 минга гана айырмаланат. Жер Күндүн айланасында татаал кыймылда болгондугуна жараша жыл төмөнкүчө бөлүнөт: 1) жылдыздык (сидерикалык) жыл Күндөн жылдыздарга салыштырмалуу асман сферасы боюнча бир Жылдык айлануу жолун камтыган убакыт өлчөмү (365, 2564 Күн суткасы); 2) тропиктик жыл Күндүн жазгы күн теңелүү чекитинен баштап, кайра бир толук айланууга кеткен мезгилди камтыган убакыт өлчөмү (365, 2422); 3) аномалистикалык жыл Күндөн перигелий чекити боюнча бир толук айланууга кеткен мезгилди камтыган убакыт өлчөмү (365, 2596); ажыдаар Жылы Күндүн тийиштүү убакыт өлчөмү өткөндөн кийин Ай орбитасынын түйүнүнө кайткан мезгилди камтыган жыл (346, 62); Юлий Жылы мурдакы стилдеги календарь жылы (365, 25); Григорий жылы азыркы мезгилдеги жыл эсеби (365, 2425); ай жыл 12 Ай айларына тете келген календарь жылы (354, 367).

 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

 
Категория:Астрономия‎
Теке

thumb|Теке.
Теке – эчкинин эркеги. Тирүүлөй салмагы 60-65 кг (кээсиники 105 кгга жетет). Текеден 2-3,5 кгдай тыбыт таралат.

 Колдонулган адабияттар 
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9

Категория:Сүт эмүүчүлөр
Категория:Мал чарбачылыгы
Сентябрь

thumb|Ала-Арча Улуттук багы, Аяк оона айы
Сентябрь (лат.September) же аяк оона — Григориан жылнаамасы боюнча 30 күндөн турган тогузунчу ай болуп саналат. Аяк оона - түндүк жарым шарында күздүн биринчи айы, ал эми түштүктө болсо жаздын башталышы.
Байыркы римдиктер боюнча - бешинчи катарда турат, анткени Цезардын реформасынан улам жыл башы жалган куран айынан башталчу.
 Булактар 
 Кыргыз Совет Энциклопедиясы: 6 томдук/ Башкы редактор Орузбаева Б. Ө./ - Фрунзе: Кыргыз Совет Энциклопедиясынын башкы редакциясы, 1977-1980. - Том 1-6.

Категория:Календарь
Категория:Ай аталыштары
Категория:Сентябрь
Мубах

Мубах – кылуу менен кылбоодо дин жагынан эч кандай тоскоол болбогон, жооптуунун эркине коюлган иш-аракеттер «халал» жана «жаиз» терминдери мубах менен бир маанидеги сөздөр катары колдонулат. 

Бир нерсенин мубах болуусу, анын убактысы жана түрү менен байланыштуу. Мисалы, жеп-ичүү убактысын жана түрүн тандоо мубах болуп саналат. Адам ылайыктуу учурда, өзүнө халал болгон бир кыз (аял) менен турмуш кура алат. Халал жол менен сайран кура алат, бирок күндөп-түндөп оюн-зоокко берилүү жаиз болбойт.

Заттардагы түпкү касиет – мубах жана халалдык болуп эсептелет. Анын мындай сыпатын жокко чыгаруу үчүн, мубах эместигин далилдеп берүүчү шарияттык атайын далил керек болот. Мубахтыгын жокко чыгарган далил табылмайынча, заттар түпкү халалдык касиетин сактап калат.

Мубах иш-аракеттердин аткарылышына сооп да, жасалбастыгына карата күнөө да жок. Бирок бул иш-аракеттерди жасаган кезде сүннөт, же жакшылык ниети менен аткарылса сооп ыйгарылат. Мисалы: бир мусулман кийим киерде, уктаар кезде пайгамбарыбызды (САВ) үлгү катары туурап, оң жактан баштап кийинип, оң капталы менен кыбыла тарапка жүздөнүп уктаса сооп табат.

 Интернеттеги шилтемелер 
Мубах 

Категория:Кыргызстан
Категория:Дин
Категория:Ислам
Категория:Шариат
Харам

Харам – Ислам дининде жасалышы жана пайдаланышына кескин түрдө тыюу салынган нерселер. Алкоголдук ичимдиктерди ичүү, кумар ойноо, ойноштук кылуу, адам өлтүрүү, ушакчылык кылуу, жалаа жабуу ж.б. иш-аракеттер харамга жатат. Харам кылынган зат же иш-аракет өзүнүн түпкү айырмачылыгы болгон ыпластык менен жамандык себебинен улам, Ислам шариятында эзелтен харам деп белгиленген болсо, аны «түздөн-түз харам» (харам лизатихи) деп атайбыз. Мисалы: арак, чочконун эти, уурулук, ойноштук кылуу, арам малдын этин сатуу ж.б. 
Жалпысынан харамдар адамга таандык беш негизги баалуу дөөлөттү коргоо максаты менен тыюу салынган. Бул беш негизги баалуулуктар: 
- жан 
- акыл-эс 
- дин 
- тукум (урпак) 
- мал-мүлк болуп саналат.

Өзүндөгү түпкү айырмачылыгынан эмес, кайра белгилүү кошумча себептерден улам харам болгон нерселер «кошумча харам» (харам лигайрихи) деп аталат. Мисалы: кайсы бир халал мүлк уурдалган абалда харам болуп эсептелет. Жума намазы убагында жума намазын окууга милдеттуу эркектердин соода-сатык кылуусу кошумча харамга жатат.(Жума сүрөсү 62, 9-аят) Бул жердеги тыюу адамды эң зарыл жаматтык намаздан кур калтыруу зыянына байланыштуу аз убакытка чейин кошумча себептерден улам келип чыккан харам болот.

Харамды жасабаса чоң соопко ээ болуу мүмкүн. Харамдан сактануу адамды такыбалык мартабага жеткирет. Харам жасалса, оор күнөөгө батып, жүрөктөр карарып, ыйман алсырайт, адамдын көңүлү киргилдеп, ибадаттардан эч кандай ырахат ала албайт. Кыямат күнүнө барганда да оор азап тартат.

Ал эми шариятта айкын далилдер менен аныкталган бир харам нерсени «халал» деп эсептесе, ыйманга коркунуч туулат. Башкача айтканда, бир адам арак ичсе оор күнөөкөр болот, эгерде аракты «халал» десе, өмүрүндө ичимдик ичпесе да динден чыгат. Себеби бул жерде Алла Тааланын көрсөткөн өкүмүн жокко чыгаруу маселеси жатат. Алла Таала Өзү сактасын, кудум «ал билбейт, мен билем» дегендей иш. Андыктан харамды «халал» дегендик каапырлык болуп саналат.

 Интернеттеги шилтемелер 
 Харам 

Категория:Кыргызстан
Категория:Ислам
Категория:Шариат
Атанаев Токтосун Бегалиевич

Атанаев, Токтосун Бегалиевич - окумуштуу, педагог. 1954-жылы Кыргызстандын Жалал-Абад облусуна караштуу Тогуз-Торо районунун Атай айылында туулган. 

 1980-жылы Кыргыз улуттук университетинин физика факультетин бүтүргөн. 
 1980-жылдан 1986 жылга чейин Кыргыз Мамлекеттик медицина институнда физика жана биофизика кафедрасында окутуучу болуп иштеген. 1986-1990 - жылдары Москва шаарында Н.И.Пирогов атындагы 2-Медициналык мамлекеттик институтун биофизика кафедрасында максатту аспирантураны аяктап, биология илиминин кандидаттык даражасына ээ болгон. 1990-жылдан 1995-жыл ноябрь айына чейин Кыргыз Мамлекеттик медицина институнда физика жана биофизика кафедрасынын окутуучусу, андан кийин доценти болгон.
 1995 - жылдын ноябрь айынан 1996-жылдын август айына чейин Нарын шаарында Кыргыз архитектура курулушу институтунун филиалынын директору,ал эми 1996-жылдын август айынан баштап Нарын мамлекеттик университеттинде кафедра башчы болуп эмгектенген. 
 1998-2001-жылдары КУУнун ИГУСИ институтунун филиалынын директору. 
 2001-2005-жылдары НМУнун сырттан окуу бөлүмү боюнча проректору.
 2007-2008-жылдары университеттеги окуу бөлүмүнүн башчысы. 
 2008-жылдан университеттин окуу боюнча проректор болуп иштеген.

Учурда Сатыбалды Нааматов атындагы Нарын мамлекеттик университетинде окуу маселелери боюнча проректор.

Категория:Инсандар
Категория:Нарын мамлекеттик университети
Индия философиясы

Индия философиянын пайда болуу мезгили “акылдардын ачыган мезгили” – деп аталган. Алгачкы индус философиясы брахманчылыкты сындаган көз караштардан улам пайда болгон. Индус философиясы, байыркы Индиянын биринчи ыйык китептери болгон – Веди сутраларында (тексттеринде) системалык түрдө берилген. Сутралардын курамына гимндер, дубалар, курмандык чалуудагы жолдору кирет. 

Байыркы индус мектебине мүнөздүү учурлар: 1. адамдын жана курчаган дүйнөнүн маңызын изилдөөгө көбүрөөк көңүл буруу; 2. Микро жана макро космостун бирдейлигин таануу; 3. Болмуштун бир нече деңгээли бар экендигин таануу: денелик деңгээл, аң-сезимдин үч деңгээлин ("Атман", «Атман бул Брахман», “Атман – баардыгына сүңгүп кирген руханий башат”) камтыган жашоонун “менинен” турат.
Софисттер

thumb|upright|Демокрит жана Протагор (1664).
Софисттер - айыркы грек философиясынын агымы. Софистер (биздин заманга чейин V к. биринчи жарымы- биздин заманга чейин IV к.) кызыл тилдүүлүккө, чечендикке, кооз сүйлөгөндү, өз ойлоруңду туура негиздөөгө, эң негизгиси – каршы тараптын негиздөөлөрүн жокко чыгарууну үйрөтүшкөн (Протагор, Горгий, Гиппий, Продик, Критий).

Категория:Философтор‎
Категория:Байыркы грек философиясы
Ruby on Rails

thumb
Ruby on Rails (адатынча Rails же RoR деп кыскартылат) бул ачык баштапкы коду менен Ruby үчүн веб программанын фрэймворку.

 Тарыхы 
+ Версиялардын чыгарылышы Версия Күнү 1.0"Rails 1.0: Party like it's one oh oh!" . Riding Rails. Retrieved June 9, 2010. 1.2"Rails 1.2: REST admiration, HTTP lovefest, and UTF-8 celebrations" . Riding Rails. Retrieved June 9, 2010. 2.0"Rails 2.0: It's done!" . Riding Rails. Retrieved June 9, 2010. 2.1Rails 2.1: Time zones, dirty, caching, gem dependencies, caching, etc . Riding Rails. Retrieved June 9, 2010. 2.2"Rails 2.2: i18n, HTTP validators, thread safety, JRuby/1.9 compatibility, docs" . Riding Rails. Retrieved June 9, 2010. 2.3"Rails 2.3: Templates, Engines, Rack, Metal, much more!" . Riding Rails. Retrieved June 9, 2010. 3.0"Rails 3.0: It's ready!" . Riding Rails. Retrieved August 30, 2010. 

2004-жылы Теке айында Hansson Ruby on Rails'ти ачык баштапкы код менен чыгарган, бирок 2005-жылы Бирдин айына чейин ачыкка чыгарылган эмес. 

2009-жылы Жалган Куран айынын 15-де Ruby on Rails'тин 2.3 версиясы чыгарылган.

2008-жылы Бештин айынын 23-дө, Merb аталыштуу, башка бир веб программанын фрэймворку чыккан, жана Ruby on Rails бирге иш жүргүзүүгө ниет бардыгын жарыялады. 

 Техникалык мүнөздөмө 
Көптөгөн фрэймаворктордой, Ruby on Rails программалоонун уюштуруу үчүн Model-View-Controller (MVC) архитектурасынын үлгүсүн колдонот.

 Фрэймворктун түзүлүшү 
Ruby on Rails бир канча пакеттерге бөлүнгөн, айрыкча ActiveRecord (an object-relational mapping маалыматтар базасына жетүү үчүн тутум), ActiveResource (веб тейлөөлөр менен камсыздайт), ActionPack, ActiveSupport жана ActionMailer.

 Өнүгүшү 
...

 Философиясы жана түзүлүшү 
"Макулдашуу конфигурациядан жогору".

"Өзүндү туураба".

 Сатуу маркалары 
...

 Кабыл алуу 
...

 Рекомендациялар 

 Библиография 
....

 Шилтемелер 
 http://rusrails.ru
 http://www.rubyonrails.org

Категория:Маалымат технологиялары
Категория:Таажы-2012
Актел

"АкТел" ЖЧК - Кыргызстандагы телекоммуникация тармагында ,"Fonex" бренди менен иштеген компания. 

Өз ишин жаны муундагы CDMA2000 1X стандарты менен 2003-жылдын Март айында баштаган.

 Интернеттеги шилтемелер 
 fonex.kg 

Категория:Телекоммуникация
Категория:Техникалык илимдер
Microsoft

Microsoft Corporation — программдык камсыздоо өндүрүшү боюнча эл аралык эң чоң компанияларды бири. Ар түрдүү эсемтөө техникаларынын түрлөрүнө - персоналдык компьютерлер, оюн приставкалары, чөнтөк компьютерлер, уюлдук телефондор жана башкаларга програмдык камсыздоолорду иштеп чыгат. Дүйнөгө кеңири жайылган Windows иштетүү тутумдары үй-бүлөсүнүн өндүрүүчүсү. 1975- жылы түзүлгөн. Башкы кеңселери Редмонд, Вашингтон шаарларында жайгашкан. Жумушчуларынын штабы 90 миң кызматкерден турат.

Microsoft компаниясынын продуктулары дүйнөнүн 80 ден ашык өлкөлөрүндө сатылат. Програмдары 45 тен ашык тилге которулган.

2002-жылдын аягынан баштап Алматы калаасында Microsoft кеңсеси ишин алып барат. Максатары: програмдык камсыздоо жагын колдоо менен Казакстан, Кыргызстан, Тажикстан, Түркмөнстан, Өзбекстан өлкөлөрүндө компьютердик технологияларды өнүктүрүү.

 Сырткы шилтемелер 
 Microsoft
 

 
Категория:Програмдык камсыздоо өндүрүүчүлөрү